
Esselamu alejkum!


Cijenjeni brate, moje pitanje se odnosi na kupovinu mesa. Živim u Njemačkoj u većem gradu u kojem postoji više turskih ***[halal](https://pitajucene.com/search/halal/questions/ "Pretraži pitanja o halalu")*** prodavnica, ali i pored toga imam problem. Često mi se desi da kupim meso ali imam sumnju da nije friško, pored toga nekad bi htjela kupiti neku vrstu mesa koju rijetko mogu naći tamo (npr.piletina) pa me interesuje da li je dozvoljeno kupovati meso u drugim prodavnicama ovdje na zapadu? Da vas Allah nagradi najvećim nagradama. Selam alejkum.


* 
* 
* 
* 
* 
* 
* 

 
Da li je dozvoljeno kupovati meso u prodavnicama na zapadu ?

Ve alejkumus-Selam!


Ako se kupovina piletine odnosi na neku drugu trgovinu u kojoj ima, također, ***[halal](https://pitajucene.com/search/halal/questions/ "Pretraži pitanja o halalu")*** meso, onda svakako, nema smetnje kupiti na drugom mjestu. 


Međutim, ako se time mislilo na kupovinu po klasičnim njemačkim trgovinama čiji su vlasnici nevjernici, koji ne paze na Allahove granice, onda nije od njih dozvoljeno kupovati ništa od mesa, osim ribe, jer kolju na šerijatski zabranjen način. 


Bolje ti je, uvažena sestro, nesvježe meso i Allahovo zadovoljstvo od “svježeg harama” i Njegove srdžbe. 


Molim Allaha da nam olakša na ovom i budućem svijetu i da nas sačuva svakog zla. Amin!


Es-Selamu alejkum!  

odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (06.07.2004)


Preuzeto sa stranice:islamskiedukativni.wordpress.com


